"Awhhh" vakansie vs. "Yay" vakansie – Schink
Ek vang myself gereeld dagdroom oor… See…. Sand…. Son… Branders en dan skrik ek wakker…. Oehhhhhh 1000km in 'n kar met 2 kinders.
Ons het al "super" vroeg gery 01h00 toe bly ons seuntjie die volle dag wakker… epic fail… en ons het al 04h00 gery dieselfde storie.
So… wat is die wen resep..of is daar so iets?
Die langpad aanpak met kinders dink ek sal altyd 'n uitdaging bly maar hoe kan mens die beste van die situasie maak en dit so gerieflik moontlik maak vir almal. Was ons almal nie maar eens op 'n tyd 'n kind wat so geireteerd geraak het met die langpad en lekker kar "fights" gehad het nie? Ek weet ek het een van my hardste pakslaes gehad op die langpad omdat ek en my boetie en sussie nie meer kon stil sit nie.
So hoe pak ons die langpad aan met 2 kinders in die kar:
Ons gaan nie weer 01h00 ry nie want blykbaar is dit net ons wat moeg is daai tyd van die oggend. Ons gaan 04h00 ry – so laat die "change of scenery" darem die pad bietjie korter voel.
Ek pak 'n sak met 'n verskeidenheid speelgoed in. Elke keer wat die kinders verveeld raak met die een, dan haal ek 'n nuwe een uit.
As hulle slaap (indiennnnn hulle slaap)… mooooveeee ons. Enige toiletbreuk sal daar nie voor gestop word tot hulle wakker is nie…hahaha… jy sal knyp pappie.
Sien dit as deel van die avontuur en proses van afskakel om die vakansie te gaan geniet die opwinding en verwagting.
Pak peuselhappies in wat nie te veel suiker bevat nie, die kinders gaan klaar minder energie verbrand as 'n normale dag. Die laaste ding wat jy wil hê moet gebeur is ekstra suiker vasgevang in daai lyfies.
Moenie 'n tyd aan die afstand koppel nie. Ek is n vreeslike lysie mens en iemand wat doelwitte wíl bereik. Een van my grootste foute is om dit ook te doen met die afstand wat ons moet ry, gereeld vang ek myself besig om te tel hoe lank ry ons al en hoe laat "moet" ons daar wees. Dit voel dan soos 'n wedstryd en ek vergeet om die "outing" te geniet. Daar is geen afsluit tyd of moet arriveer tyd nie. "Arrive alive" is meer gepas.
Hoe pak ek vakansie by die huis aan met 2 kinders:
Sien dit as 'n spesiale tyd. Niemand het gesê julle kan nie in 'n fantasie wêreld ook see toe gaan nie: knip prentjies uit van die see en plak dit, luister na seegeluide en musiek en tap 'n lekker swembad (in ons geval, die skulp vol water en pleistersand) en geniet julle eie "homemade" see.
Ek het al gesien die tyd wat ons seuntjie by ons is in die vakansie, versnel en groei hy weer op 'n nuwe vlak as wat hy doen tydens 'n kwartaal en dit is so belangrik.
Enige groep mense wat baie tyd saam spandeer moet eers weer leer om saam te kan werk, so as die vakansie bietjie haks en steeks begin is dit "okay"…wees net oop vir mekaar, respekteer elkeen en groei saam.
Ek was altyd maklik om te sê: "oe…ma's wat heel dag saam hulle kinders is, is "lucky". Woohooo! Desember vakansie is die perfekte geleentheid om 'n glasie te klink op huis mammas en "homeschool"- mammas. Daai is nie grappies nie. Maar dit is 'n voorreg om dit te kan doen vir so 'n kort tydjie tydens die vakansie.
Spandeer kwaliteit tyd saam elke kind, elke dag. So sal hulle vervul voel en jy tyd kry vir jouself af en toe.
Motiveer en help kreatiwiteit aan. Dit is goed dat kinders verveeld raak, maar dit is ook belangrik dat hulle daai verveeldheid omsit in kreatiwiteit. Ons lewe in so 'n kits-wêreld waar mens nie meer verveeld raak nie, dit is 'n "battle" wat ons huidiglik met ons seutjie veg, die oomblik wat hy verveeld raak en kreatiwiteit vind, is die tye wat hy die lekkerste speel.
Ek hou daarvan om ons roetine redelik dieselfde te hou, sodoende is elke dag nie vir my 'n "surprise" nie. Daar kan natuurlik lekker goedjies in die dag gebeur, maar die vaste eet- en slaaproetine hou ek van. Dit gun vir my ook rus en "recharge" tyd.
Kies ietsie die vakansie wat jy as ouer graag wil bereik. Hetsy dit die sitkamer of badkammer bietjie oor doen is of die tuin nuwe lewe gee. So kan jou kind deel wees van 'n transformasie projek en jy voel aan die einde van die vakansie suksesvol vir iets wat jy bereik het vir jouself en nie net 'n suksesvolle "babysitting" waar al die partye nog leef nie.
So laat ek die tasse begin pak en my man begin puzzle bou oor hoe alles in die kar gaan pas (ons was mos slim om nie 'n sleephak op ons kar te sit nie…want wie het dit dan nou nodig…)
Ons wil net dankie sê vir elkeen se belangstelling, bydrae en saam gesels. Ons Facebook blad het teen n spoed gegroei en dit is 'n groot voorreg.
Ons kuier weer volgende jaar saam met splinternuwe idees en planne.
Deel gerus enige van die blogs of videos wat op @Schinkpublishing se blad is met julle vriende. So bou ons 'n gemeenskap wat mekaar help.
Geseënde feestydperk vir almal. Wees veilig en gelukkig.
Category: Mamma PraatBy Schinkman December 11, 2019
PreviousPrevious post:'n Nuwe Baba, veg of vlug?NextNext post:Terug skool toe… mamma oorleef jou roetine…